Vladimír Segeš

**Vladimír Segeš** (* 4. február 1950, Bratislava) je slovenský archivár a vojenský historik, autor mnohých monografií o dejinách Slovenska a Slovákov.

## Život
V rokoch 1968 – 1973 vyštudoval odbor historické vedy – archívnictvo na Filozofickej fakulte Univerzity Komenského v Bratislave a na Univerzite Loránda Eötvösa v Budapešti. Doktorandské štúdium v odbore slovenské dejiny absolvoval na Historickom ústave SAV a Filozofickej fakulte UK v Bratislave. Po obhájení dizertačnej práce *Vojenstvo v Uhorsku v období neskorého stredoveku* získal v roku 2003 vedecko-akademickú hodnosť doktor filozofie (PhDr.). Pokračoval získaním vedeckého kvalifikačného stupňa IIa v roku 2009. Na základe vedeckej práce *Vojenstvo v starších dejinách Slovenska* a úspešného habilitačného konania na Prešovskej univerzite v Prešove v roku 2010 mu bola udelená vedecko-pedagogická hodnosť docent.

V roku 1973 úspešne absolvoval základnú vojenskú službu a v roku 1974 bol dôstojníkom v zálohe. Po návrate do Bratislavy pracoval v Štátnom slovenskom ústrednom archíve. V rokoch 1974 – 1982 pôsobil na ministerstve školstva SSR, v rokoch 1982 – 1991 na Ministerstve kultúry SSR ako tajomník Rady pre vedu a výskum. V roku 1990 stál ako zástupca šéfredaktora pri zrode časopisu *[[Historická revue]]* a v rokoch 2000 – 2013 bol šéfredaktorom a editorom časopisu *História*. Od marca 1995 je vedeckým pracovníkom Vojenského historického ústavu v Bratislave, podpredsedom vedeckej rady VHÚ, podpredsedom Slovenskej komisie pre vojenskú históriu, členom redakčnej rady vedeckého periodika *Vojenská história* a členom Rady pre vojenskú symboliku Ministerstva obrany Slovenskej republiky. Pedagogicky pôsobil na Filozofickej fakulty UK v Bratislave a na Univerzite sv. Cyrila a Metoda v Trnave.

Zaoberá sa predovšetkým dejinami Slovenska a Slovákov a vojenskými dejinami.

## Ocenenia
* Cena Slovenskej akadémie vied za popularizáciu vedy
* Medaila Cyrila a Metoda za rozvoj slovenského písomníctva
* Cena Slovenskej historickej spoločnosti pri SAV (dvakrát)
* Cena Egona Erwina Kischa za literatúru faktu (dvakrát)
* Prémia Literárneho fondu za prínos k rozvoju slovenskej vedy doma i v zahraničí
* Prémia Literárneho fondu v kategórii vedeckej a odbornej literatúry (štyrikrát)
* Ocenenie Najkrajšia kniha Slovenska 2020 v kategórii vedeckej a odbornej literatúry
* Deväť vojenských medailí a krížov

## Diela
;Monografie
* Od rytierstva po žoldnierstvo. Stredoveké vojenstvo v Uhorsku so zreteľom na Slovensko (2004)
* Prešporský pitaval. Zločin a trest v stredovekej Bratislave (2005)
* Remeslá a cechy v starom Prešporku (2010)
* Kriminalita a súdnictvo v stredovekom Prešporku (2020)
* Legendárny husár Ladislav Škultéty-Gábriš a jeho doba (2021)
* Keď rachotili zbrane a zvučali poľnice (2024)

;Kolektívne monografie a edície prameňov (výber)

* Vojenské dejiny Slovenska III. zv. 1711 – 1914 (1996)
* Lexikón slovenských dejín (1997, 1999, 2006)
* Dokumenty slovenskej identity a štátnosti I. (1998)
* Kronika Slovenska 1 (1998)
* Kniha kráľov. Panovníci v dejinách Slovenska (1998, 2003, 2006, 2010)
* Közép-Európa harca a Török ellen a 16. század elsö felében (2004)
* Pod osmanskou hrozbou, Pramene k dejinám Slovenska a Slovákov IV. (2004)
* Z Bardejova do Prešporku (2005)
* Kapitoly z dejín Bratislavy (2006)
* Slovensko. Vojenská kronika (2007)
* Vojvodcovia. 111 osobností vojenských dejín Slovenska (2012)
* Dejiny Uhorska a Slováci (2012)
* Vojenské dejiny od praveku do roku 1648. Stredná Európa (2013)
* Dejiny Uhorska (2013)
* Vojenské dejiny Slovenska a Slovákov (2015)
* Slovenské dejiny od úsvitu po súčasnosť (2015)
* Encyklopédia vojen od najstarších čias po súčasnosť (2020)
* Tisícročná minulosť. Slováci a uhorské dejiny (2024)
* Pramene k vojenským dejinám Slovenska I.-III. (2010, 2011, 2013, 2015, 2017, 2019, 2022)

Okrem uvedených prác je Vladimír Segeš autorom množstva vedeckých štúdií, odborných statí a rôznych článkov v slovenských časopisoch – Vojenská história, Historický časopis, Obrana, Historická revue, Pamiatky a múzeá, a pod. Publikoval aj v zahraničných periodikách a konferenčných i rôznych tematických zborníkoch v Česku, Maďarsku, Rakúsku, Poľsku a Nemecku.

## Zdroje
* Historia mea vita – Zborník vydaný pri príležitosti životného jubilea Vladimíra Segeša – Vojenský historický ústav
* 

Kategória:Slovenskí historici
Kategória:Slovenskí archivári
Kategória:Slovenskí spisovatelia
Kategória:Spisovatelia literatúry faktu
Kategória:Slovenskí redaktori periodík
Kategória:Šéfredaktori periodík na Slovensku
Kategória:Absolventi Filozofickej fakulty Univerzity Komenského v Bratislave
Kategória:Absolventi Univerzity Loránda Eötvösa
Kategória:Osobnosti z Bratislavy